**Turnul vieţii**

*Stefan Doroftei Doimaneanu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fricosul de umbra lui fuge

Nicicând la zei nu ajunge,

Cretinul înjură şi latră

La neamuri, la semeni la vatră.

Tâmpitul aleargă pe gheaţă

Cu lacrimi de ploi se răsfaţă,

Nebunul înoată pe casă

De valul din ţiglă nu-i pasă.

Pungaşul plăsmuieşte minciuni

Păcălind şi pe negrii tăciuni,

Piosu-şi face cruci la altar

Pentru el, pentru viaţa ca dar.

Credulul respiră iluzii

Fiind permanent în confuzii,

Debilul se zgâieşte la lună

Şi muşcă din ea ca din gumă.

Melomanul ascultă viori

Şi orchestre de greieri în zori,

Cântăreţul se rupe-n cântări

Şi plânge după multe bisări.

Filozoful aleargă-n neant

Explicându-ne viaţa savant,

Medicul forează în sânge

Dă viaţă, şi coase şi-mpunge.

Pictorul despleteşte culori

Zugrăvind curcubeie din flori.

Sculptorul la nori tot ciopleşte

Pe cerul cu caruri celeste,

Scriitorul tencuie fraze

În deşerturi pline de oaze,

Poetul ascute cuvinte

Visând şi iubind nu dezminte.

Muncitorul dresează la strung

Fiarele ce se-ncruntă prelung,

Ţăranul la sapă trudeşte,

Pământul lui încă rodeşte.

Înginerul tehnici frământă

Pe roboţi cu chei îi descântă,

Contabilul face bilanţuri

Şi banii îi scoate din lanţuri.

\*

În gene de la toţi am şi eu

Credul, dar şi puţin din ateu

Căruia de lume îi pasă!

Poverile vieţii m-apasă.

Trăiesc, admir, mă bucur şi plâng,

Toate racile-n suflet le strâng,

Păcatele-mi ţipă nervoase

Iubirile-mi saltă voioase.

Trăiri împletesc permanent

Le adun printre versuri fervent,

În turn am de unde alege

Pana-mi din destine culege!